|  |  |
| --- | --- |
|  |  |
| Määrus | 26.07.2023 nr 50 |
| Ettevõtlus- ja infotehnoloogiaministri 21. juuni 2022. a määruse nr 50 „Ida-Viru ettevõtluse investeeringute toetus“ muutmine |  |

Määrus kehtestatakse perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2 alusel.

Ettevõtlus- ja infotehnoloogiaministri 21. juuni 2022. a määruses nr 50 „Ida-Viru ettevõtluse investeeringute toetus“ tehakse järgmised muudatused:

**1)** paragrahvi 2 lõike 1 punktis 2 asendatakse sõnad „taastuvallikatest toodetud energia edendamisse tehtavateks investeeringuteks ettenähtud abi“ sõnadega „investeeringuteks ettenähtud abi taastuvallikatest toodetud energia ja vesiniku ning tõhusa koostootmise edendamiseks“;

**2)** paragrahvi 2 lõike 1 punktis 3 asendatakse tekstiosa „ üleeuroopalise tähtsusega projektide elluviimise toetamiseks antava riigiabi kokkusobivust siseturuga” (ELT C 8481, 25.11.2021, lk 1–12“ tekstiosaga „üleeuroopalist huvi pakkuvate tähtsate projektide elluviimise toetamiseks antava riigiabi kokkusobivust siseturuga“ (ELT C 528, 30.12.2021, lk 10–18)“;

**3)** paragrahvi 2 lõike 1 punkt 6 tunnistatakse kehtetuks;

**4)** paragrahvi 3 punktis 5 asendatakse tekstiosa „ punktis 49 alusel uue ettevõtte või üksuse rajamiseks või uue toote tootmiseks“ tekstiosaga „punkti 49 alusel olemasoleva ettevõtte tootmisvõimsuse suurendamiseks, uue ettevõtte või üksuse asutamiseks või ettevõtte toodangu mitmekesistamiseks;“;

**5)** paragrahvi 3 punkt 7 sõnastatakse järgmiselt:

„7) investeering on § 7 lõike 2 alusel elluviidav tegevus või tegevused olemasoleva ettevõtte tootmisvõimsuse suurendamiseks, uue ettevõtte või üksuse asutamiseks või ettevõtte toodangu või tegevuse mitmekesistamiseks;“;

**6)** paragrahvi 3 punktist 12 jäetakse välja sõnad „ja TAI raamistiku“;

**7)** paragrahvi 3 punkt 14 sõnastatakse järgmiselt:

„14) turutingimused on turutingimused üldise grupierandi määruse artikli 2 punkti 39a tähenduses;“;

**8)** paragrahvi 3 punkt 19 tunnistatakse kehtetuks;

**9)** paragrahvi 6 lõikes 3 asendatakse tekstiosa „TAI raamistiku punktis 28 sätestatud tingimustest“ tekstiosaga „Euroopa Komisjoni 28. oktoobri 2022. a teatise „Teadus- ja arendustegevuseks ning innovatsiooniks antava riigiabi raamistik” (ELT C, 414, 28.10.2022, lk 1–38) (edaspidi *TAI raamistik*) punktis 29 sätestatud tingimustest.“;

**10)** paragrahvi 6 lõikes 4 asendatakse arv „29“ arvuga „30“;

**11)** paragrahvi 7 lõike 2 punktid 1 ja 2 sõnastatakse järgmiselt:

„1) alginvesteeringu või uut majandustegevust soodustava alginvesteeringu elluviimine;

2) taastuvallikatest toodetud energia ja vesiniku edendamiseks tehtavate investeeringute elluviimine, välja arvatud investeeringud päikese- ja tuuleparkide rajamisse;“;

**12)** paragrahvi 7 täiendatakse lõikega 31 järgmises sõnastuses:

„(31) Lõike 2 punktis 3 toodud tegevusele toetuse taotlemisel peavad toetatavad tegevused sisalduma Euroopa Komisjoni IPCEI teatise alusel tehtud lubavas otsuses.“;

**13)** paragrahvi 8 täiendatakse lõikega 21 järgmises sõnastuses:

„(21) Hoonestatud kinnisasja soetamisel kohaldub ühissätete määruse artikli 64 lõike 1 punktis b toodud piirmäär.“;

**14)** paragrahvi 8 lõige 7 sõnastatakse järgmiselt:

„(7) Abikõlblikud on § 7 lõike 2 punktis 2 nimetatud tegevuse elluviimiseks vajalikud investeeringukulud.“;

**15)** paragrahvi 8 lõikest 8 jäetakse välja sõnad „haldus- ja“;

**16)** paragrahvi 8 täiendatakse lõikega 81 järgmises sõnastuses:

„(81) IPCEI teatise alusel toetust saava projekti halduskulud on abikõlblikud, kui neid arvutatakse ühtse määra alusel arvestatuna otsestest personalikuludest, lähtudes ühissätete määruse artikli 54 punkti b kohasest ühtsest määrast.“;

**17)** paragrahvi 8 lõike 12 punkt 1 sõnastatakse järgmiselt:

„1) hoonestamata kinnisasja omandamise kulu;“;

**18)** paragrahvi 8 lõike 12 punkt 3 sõnastatakse järgmiselt:

„3) liiklusseaduse § 2 punktis 34 sätestatud liikurmasina soetamise kulu, välja arvatud juhul, kui soetatav liikurmasin on vajalik toetuse saaja majandustegevuse teostamiseks ning toetuse saaja võtab liikurmasina põhivarana arvele;“;

**19)** paragrahvi 9 lõiget 3 täiendatakse pärast sõnu „hinnangu koostamine“ tekstiosaga „või ehitamise korral ehitusprojekti“;

**20)** paragrahvi 9 täiendatakse lõikega 31 järgmises sõnastuses:

„(31) IPCEI teatise alusel riigiabi saava projekti tegevused on abikõlblikud alates vastava eelteatise esitamise kuupäevast, kuid mitte varem kui 1. jaanuarist 2021. a.“;

**21)** paragrahvi 10 lõike 2 punktides 1 ja 2 asendatakse arv „50“ arvuga „55“;

**22)** paragrahvi 10 lõike 7 sissejuhatav lauseosa sõnastatakse järgmiselt:

„Lõike 2 alusel lubatud maksimaalset toetuse summat võib ületada § 7 lõike 3 punktides 2 ja 3 nimetatud tegevuste toetamiseks üldise grupierandi määruse artikli 4 lõike 1 punkti i alapunktides (ii) ja (iii) toodud piirmäärasid mitte ületavalt ja kui projekt vastab kõigile järgmistele tingimustele:“;

**23)** paragrahvi 11 lõiked 2 ja 3 sõnastatakse järgmiselt:

„(2) Paragrahvi 7 lõike 2 punktis 2 nimetatud tegevuseks üldise grupierandi määruse artikli 41 alusel toetuse taotlemisel on toetuse maksimaalne osakaal abikõlblikest kuludest:

1) 45 protsenti, kui toetust taotletakse üldise grupierandi määruse artikli 41 lõike 7 punkti a alusel;

2) 30 protsenti, kui toetust taotletakse üldise grupierandi määruse artikli 41 lõike 7 punkti b alusel.

(3) Paragrahvi 7 lõike 2 punktis 3 nimetatud tegevuseks toetuse taotlemisel on toetuse maksimaalne osakaal IPCEI projekti abikõlbliku kogueelarve osana esitatud riigiabi maksimaalse summa osakaal, mis ei ole rohkem kui 2/3 projekti abikõlblikust kogueelarvest ja mille Euroopa Komisjon on heaks kiitnud.“;

**24)** paragrahvi 13 lõike 1 punkt 23 tunnistatakse kehtetuks;

**25)** paragrahvi 16 lõikes 3 asendatakse sõna „kuus“ sõnaga „kolm“;

**26)** paragrahvi 24 lõikes 4 asendatakse sõnad „projekti rahastamispuudujääki“ sõnadega „projektile lubatud toetuse maksimaalset osakaalu.“;

**27)** paragrahvi 31 tekst loetakse lõikeks 1 ja paragrahvi täiendatakse lõigetega 2 ja 3 järgmises sõnastuses:

„(2) 2023. aasta juulis vastu võetud § 9 lõike 3 muudatust rakendatakse tagasiulatuvalt alates 1. juulist 2022. aastal.

(3) Enne 2023. aasta juulis vastu võetud § 16 lõike 3 muudatust esitatud projektiplaanile antud positiivne eelhinnang kehtib kuus kuud selle andmisest arvates.“.

(allkirjastatud digitaalselt)

Tiit Riisalo

majandus- ja infotehnoloogiaminister

(allkirjastatud digitaalselt)

Ahti Kuningas

kantsler